《木兰花》
清代·朱祖谋

华镫添酒西楼别。酒醒天涯闻语鴂。晓帘隔泪数残葩，夜镜和愁遮满月。

相思画字篝尘灭。缄恨玉珰终不达。一春孤馆雨留人，憔悴东风无处说。

作者简介：1857.7.21-1931.11.22，原名朱孝臧，字藿生，一字古微，一作古薇，号沤尹，又号彊村，浙江吴兴人。光绪九年（1883）进士，官至礼部右侍郎，因病假归作上海寓公。工倚声，为晚清四大词家之一，著作丰富。书法合颜、柳于一炉；写人物、梅花多饶逸趣。卒年七十五。著有《彊村词》。